CELEX: C2007/269/27
Language: et
Date: 2007-11-10 00:00:00
Title: Kohtuasi C-234/06 P: Euroopa Kohtu (neljas koda) 13. septembri 2007 . aasta otsus — Il Ponte Finanziaria SpA versus Siseturu Ühtlustamise Amet (kaubamärgid ja tööstusdisainilahendused), F.M.G. Textiles Srl, varem Marine Enterprise Projects — Societá Unipersonale di Alberto Fiorenzi Srl (Apellatsioonkaebus — Ühenduse kaubamärk — Kaubamärgi BAINBRIDGE registreerimine — Koostisosa Bridge sisaldavate varasemate siseriiklike kaubamärkide omaniku vastulause — Vastulause tagasilükkamine — Kaubamärkide perekond — Kasutamise tõendamine — Mõiste kaitsvad kaubamärgid )

10.11.2007   
            
            
               ET
            
            
               Euroopa Liidu Teataja
            
            
               C 269/14
            
         Euroopa Kohtu (neljas koda) 13. septembri 2007. aasta otsus — Il Ponte Finanziaria SpA versus Siseturu Ühtlustamise Amet (kaubamärgid ja tööstusdisainilahendused), F.M.G. Textiles Srl, varem Marine Enterprise Projects — Societá Unipersonale di Alberto Fiorenzi Srl
   (Kohtuasi C-234/06 P) (1)
   
   (Apellatsioonkaebus - Ühenduse kaubamärk - Kaubamärgi BAINBRIDGE registreerimine - Koostisosa Bridge sisaldavate varasemate siseriiklike kaubamärkide omaniku vastulause - Vastulause tagasilükkamine - Kaubamärkide perekond - Kasutamise tõendamine - Mõiste „kaitsvad kaubamärgid’)
   (2007/C 269/27)
   Kohtumenetluse keel: itaalia
   Pooled
   
      Hageja: Il Ponte Finanziaria SpA (esindajad: advokaadid P.L. Roncaglia, A. Torrigiani Malaspina ja M. Boletto)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused) (esindajad: O. Montalto ja M. Buffolo), F.M.G. Textiles Srl, varem Marine Enterprise Projects — Società Unipersonale di Alberto Fiorenzi Srl (esindaja: advokaat D. Marchi)
   Kohtuasja ese
   Apellatsioonkaebus Esimese Astme Kohtu (neljas koda) 23. veebruari 2006. aasta otsuse kohtuasjas T-194/03: Il Ponte Finanziaria vs. Siseturu Ühtlustamise Amet peale, millega Esimese Astme Kohus jättis rahuldamata sõna- ja kujutismärkide ning ruumiliste kaubamärkide „Bridge”, „Old Bridge”, „The Bridge Basket”, „THE BRIDGE”, „The Bridge”, „FOOTBRIDGE”, „The Bridge Wayfarer” ja „OVER THE BRIDGE” kaupadele klassides 18 ja 25 omaniku tühistamishagi Siseturu Ühtlustamise Ameti neljanda apellatsioonikoja 17. märtsi 2003. aasta otsuse R 1015/2001-4 peale, millega jäeti rahuldamata kaebus vastulausete osakonna otsuse peale, millega lükati tagasi kujutismärgi „Bainbridge” klassidesse 18 ja 25 kuuluvatele kaupadele registreerimise taotlusele esitatud vastulause.
   Resolutiivosa
   
               1.
            
            
               Jätta apellatsioonkaebus rahuldamata.
            
         
               2.
            
            
               Mõista kohtukulud välja Il Ponte Finanziaria SpA'lt.
            
         
      (1)  ELT C 178, 29.7.2006.